wickkiey/tamil-wikipedia-markdown huggingface dataset:
# விக்கிப்பீடியா:ஆண்டு நிறைவுகள்/திசம்பர் 6


**திசம்பர் 6**: பின்லாந்து - விடுதலை நாள் (1917)  
- 1704 &ndash; முகாலய-சீக்கியப் போரில், சீக்கிய கால்சாக்கள் முகாலய இராணுவத்தினரைத் தோற்கடித்தனர்.
- 1917 &ndash; கனடாவின் நோவா ஸ்கோசியாவில் ஆலிபாக்சு துறைமுகத்தில் ஆயுதக் களஞ்சியக் கப்பல் ஒன்று வெடித்ததில் 1,900 பேர் உயிரிழந்தனர். நகரத்தின் பெரும் பகுதி அழிந்தது.
- 1957 &ndash; **வங்கார்ட்** (படம்) விண்கலம் ஏவப்படுகையில் வெடித்ததை அடுத்து பூமியின் சுற்றுவட்டத்துக்கு அமெரிக்கா தனது முதலாவது செயற்கைக்கோள் அனுப்பும் திட்டம் நிறைவேறவில்லை.
- 1971 &ndash; இந்தியா வங்காள தேசத்தை அங்கீகரித்ததைத் தொடர்ந்து பாக்கித்தான் இந்தியாவுடனான அனைத்து தூதரக உறவுகளையும் துண்டித்தது. 1971 இந்திய-பாக்கிஸ்தான் போர் வெடித்தது.
- 1992 &ndash; அயோத்தியாவில் இராமர் பிறப்பிடத்தில் கட்டப்பட்ட பாபர் மசூதி இடிக்கப்பட்டதை அடுத்து இடம்பெற்ற கலவரங்களில் 1,500 பேர் வரை உயிரிழந்தனர்.
- 2005 &ndash; ஈரானின் இராணுவ சரக்கு விமானம் ஒன்று தெகுரானில் பத்து-மாடி குடிமனைக் கட்டடம் ஒன்றில் மோதியதில் விமானத்தில் இருந்த அனைத்து 84 பேரும் தரையில் 44 பேரும் உயிரிழந்தனர்.
**ஆர்வி** (பி.&nbsp;1918) **சாவித்திரி** (பி.&nbsp;1935) **க. கைலாசபதி** (இ.&nbsp;1982)
# புனிதர்



**புனிதர்**, அல்லது** தூயர்** எனப்படுபவர் சமய நோக்கில் இவர் நன்மையை அல்லது விவாசத்தை வெளிப்படுகிறவராவார். இச்சொல் கத்தோலிக்க கிறிஸ்தவத்தில் பாவமற்றவரை அல்லது மோட்சம் சென்றதாக கருதப்படுபவர்களையும் மட்டும் குறிக்க பயன்படுத்தப்படுகிறது. பொதுவாக புனிதர் என்பவர் சமுதாயத்தால் நல்ல முன்னுதாரணமாக கணிக்கப்பட்டு, அவரது வாழ்க்கை ஏனையவரது வாழ்வின் ஈடேற்றத்துக்காக நினவு கூறப்படும். புனிதர் என்ற சொல் சமய நோக்கில்லாமல் பயன்படுத்தப்படும் சந்தர்ப்பங்களும் உள்ளன. புனிதர்கள் மக்களுக்காக கடவுளிடம் பரிந்து பேசுபவர்கள் என கத்தோலிக்கக் கிறிஸ்தவர்களால் நம்பப்படுகிறது.  
உரோமன் கத்தோலிக்க திருச்சபையில் புனிதர் பட்டம் தற்போது திருத்தந்தையால் மட்டுமே அறிவிக்கப்படுகிறது. இவ்வறிவிப்பு இறந்த ஒரு மனிதர், அங்கீகரிக்கப் பட்ட புனிதர்களின் பட்டியலில் சேர்க்கப்பட்டுள்ளார் என்பதனைக் குறிக்கும்.  
புனித தோமையார், புனித சவேரியார், புனித பதுவை அந்தோணியார், புனித குழந்தை இயேசுவின் திரேசம்மாள், புனித அருளானந்தர், புனித செபஸ்தியார் போன்றவர்கள் முக்கியமான புனிதர்களில் சிலராவர்.
# விக்கிப்பீடியா:ஆண்டு நிறைவுகள்/திசம்பர் 7


**திசம்பர் 7**:  
- 1703 &ndash; பிரித்தானியாவைப் பெரும் சூறாவளி தாக்கியதில் 9,000 பேர் வரை உயிரிழந்தனர்.
- 1922 &ndash; வட அயர்லாந்து ஐக்கிய இராச்சியத்துடன் இணைந்திருக்க அந்நாட்டு நாடாளுமன்றம் பெரும்பான்மையாக வாக்களித்தது.
- 1941 &ndash; **பேர்ள் துறைமுகத் தாக்குதல்** (படம்): சப்பானியர் அவாயின் பேர்ள் துறைமுகத்தைத் தாக்கினர்.
- 1972 &ndash; அப்போலோ திட்டத்தின் கடைசி விண்கலம் "அப்பல்லோ 17" சந்திரனை நோக்கி ஏவப்பட்டது. இக்கலத்தின் விண்வெளி வீரர்கள் பூமியை விட்டு வெளியேறும் போது *தி புளூ மார்பிள்* புகைப்படத்தை எடுத்தனர்.
- 1988 &ndash; ஆர்மீனியாவில் 6.8 அளவு நிலநடுக்கத்தில் ஏற்பட்டதில் 25,000 பேர் கொல்லப்பட்டு 400,000 பேர் வீடுகளை இழந்தனர்.
- 1995 &ndash; கலிலியோ விண்கலம் விண்ணுக்கு ஏவப்பட்டு 6 ஆண்டுகளின் பின்னர் வியாழனை அடைந்தது.
**ந. பாலேஸ்வரி** (பி.&nbsp;1929) **வை. அநவரத விநாயகமூர்த்தி** (இ.&nbsp;2009) **சோ ராமசாமி** (இ.&nbsp;2016)
# டெத் இன் காசா


**டெத் இன் காசா** (*Death in gaza*) 2004 ஆம் ஆண்டு வெளிவந்த ஆவணத் திரைப்படமாகும். காசாப்பகுதியில் இஸ்லாமிய மக்களுக்கு ஏற்படும் இன்னல்களை மையமாக வைத்து பிரித்தானியாவைச் சேர்ந்த ஜேம்ஸ் மில்லரால் நேரடியாக படம்பிடிக்கப்பட்ட இவ்விபரணப்படத்தின் படப்பிடிப்பின் போது இஸ்ரேலிய இராணுவத்தினால் ஜேம்ஸ் மில்லர் படுகொலை செய்யப் பட்டதாகத் அறியப்படுகிறது.  

## வெளியிணைப்புகள்
- சர்வதேச திரைப்பட தரவுத் தளத்தில்
# ஆசை ஆசையாய்


***ஆசை ஆசையாய்*** (*Aasai Aasaiyai*) 2003 ஆம் ஆண்டு வெளிவந்த தமிழ்த் திரைப்படமாகும்.  

## வகை
காதல்படம் / குடும்பப்படம்  

## கதை

பிருந்தா ஷர்மி எவரையேனும் காதலிக்கின்றாரா என பிருந்தாவின் உறவினரால் கண்காணிப்பிற்காக வினோத் ஜீவா பணியமர்த்தப்படுகின்றார்.பின்னர் பிருந்தாவின் குணாதிசயங்களைப்பார்த்து வினோத் பிருந்தா மீது காதல் கொள்கின்றார்.பிருந்தாவிடம் தன் காதலைச் சொல்வதற்காக தபால்காரராகப் பணியினை ஏற்றுக்கொண்டு வெற்றுக் காகிதத்தினை வைத்து பிருந்தாவிடம் ஒவ்வொருமுறையும் தருகின்றார் வினோத் மேலும் யாரோ பிருந்தாவைக் காதலிக்கின்றான் எனவும் அவனே இவ்வாறு வெற்றுக்கடிதங்களினை  
அனுப்புகின்றான் எனவும் பொய் கூறுகின்றார்.ஆனாலும் வினோத் தன்னைக் காதலிப்பதைப் புரிந்து கொள்கின்றார் பிருந்தா.பின்னர் தனது சகோதரியின் காதலித்தவருடன் ஓடிச்சென்ற காரணத்தினால் சகோதரியினை தலைமுழுகிய தந்தையின் நாசர் முன்கோபத்தின் காரணமாக பிருந்தாவும் வினோத்தும் கல்வியில் கவன்ம் செலுத்தி வாழ்க்கையில் முன்னேறும்வரை பிரிந்தே வாழ சத்தியம் பண்ணுகின்றனர்.அதன்படியே இருவரும் வாழ்க்கையில் முன்னிலையில் வருகின்றனர் அதே சமயம் பிருந்தாவிற்கு மணம் முடித்து வைப்பதற்கான ஏற்பாடுகளும் நடந்தேறியது.அச்சமயம் பிருந்தாவைக் கண்காணிக்கச் சொன்ன அவர் உறவினரால் பிருந்தா வினோத்தைக் காதலிப்பதென்ற உண்மை  
தெரியவருகின்றது மேலும் இவர்கள் எடுத்துக்கொண்ட இலட்சியப்பயணத்தினை அறிந்து வியக்கும் பிருந்தாவின் தந்தையும் வினோத்தினை தனது மருமகனாக ஏற்றுக்கொள்கின்றார்.
# தமிழ்த் திரைப்படத்தில் நகைச்சுவை

**தமிழ்த் திரைப்படத்தில் நகைச்சுவை** என்பது ஒரு முக்கிய அம்சமாகும். பாட்டு, சண்டை, காதல், பாசம், சோகம் ஆகிய அம்சங்களுடன் நகைச்சுவைக் காட்சிகளும் தமிழ்ப்படங்களின் இருக்கும் ஒரு வழமையான அம்சம். தமிழ்த் திரைப்படத்தில் நகைச்சுவைக் காட்சிகள் பொதுவாக மையக் கதையோட்டத்துடன் இறுகப் பிணையாமல் தனியான இழையாகவே இருப்பது இயல்பு.  

முழுநீள நகைச்சுவைப் படங்களும் தமிழில் உண்டு. இங்கு ஒரு திரைப்படத்தின் மையக் கதையோட்டம் நகைச்சுவையைத் தூண்டுவதையே குறியாக வைத்து நகர்த்தப்படும்.  

''  
## பிரபல முழுநீள நகைச்சுவைப் படங்கள்
- சபாபதி
- இம்சை அரசன் 23ம் புலிகேசி (திரைப்படம்)
- தெனாலி
- பஞ்ச தந்திரம்
- பிஷ்கொத்

## தமிழ்த் திரைப்பட நகைச்சுவை நடிகர்கள் பட்டியல்
- விவேக்
- வடிவேலு
- பாண்டியராஜன்
- கவுண்டமணி
- செந்தில்
- சத்யராஜ்
- கமலஹாசன்
- பாக்யராஜ்
- எஸ். வி. சேகர்
- கிரேசி மோகன்
- ஜனகராஜ்
- லூஸ் மோகன்
- வி. கே. ராமசாமி
- வெண்ணிற ஆடை மூர்த்தி
- நாகேஷ்
- என். எஸ் கிருஸ்ணன் + ரி. எ. மதுரம்
- ரி. ஆர் ராமச்சந்திரன்
- மணிவண்ணன்
- ரமேஷ் கண்ணா
- தாமு
- கோவை சரளா
- மனோரமா
- பாண்டு
- பயில்வான் ரங்கநாதன்
- சார்லி
- வ்ய். ஜி. மகேந்திரன்
- மயில்சாமி
# பாண்டிட் குயின்


**பாண்டிட் குயின்** (Bandit queen) 1994 ஆம் ஆண்டு வெளிவந்த ஹிந்தி மொழித் திரைப்படமாகும். சேகர் கபூர் இயக்கத்தில் வெளிவந்த இத்திரைப்படம் பூலான் தேவியின் வாழ்க்கை வரலாற்றினைச் சித்தரிக்கின்றது. இத்திரைப்படம் 1994 ஆம் ஆண்டின் ஆஸ்கார் விருதிற்குப் பரிந்துரைக்கப்பட்டது.  

## வகை
உண்மைப்படம்  

## துணுக்குகள்
- நிர்வாண, பாலியற்காட்சிகளிற்காக இத்திரைப்படம் இந்தியாவில் தடைசெய்யப்பட்டது.

## வெளியிணைப்புகள்
- சர்வதேச திரைப்பட தரவுத் தளத்தில்
# ஆசிய விளையாட்டுப் போட்டிகள்



**ஆசிய விளையாட்டுப் போட்டிகள்** நான்காண்டுகளுக்கு ஒரு முறை ஆசிய நாடுகளின் விளையாட்டு வீரர்கள், வீராங்கனைகள் பங்குபெறும் விளையாட்டுப் போட்டிகளாகும். இப்போட்டிகள் *ஆசியாட்* (Asiad) என்றும் அழைக்கப்படுகின்றன. சர்வதேச ஒலிம்பிக் கூட்டமைப்பின் மேற்பார்வையில் ஆசிய ஒலிம்பிக் குழுவினரால் இப்போட்டிகள் நடத்தப்படுகின்றன. பதினோரு நாடுகள் பங்கு கொண்ட முதலாவது ஆசிய விளையாட்டுப் போட்டிகள் 1951 ஆம் ஆண்டு இந்தியாவின் தலை நகரான புது தில்லியில் நடைபெற்றறது.  

## வரலாறு
இரண்டாம் உலகப் போருக்குப் பிறகு, ஆசியாவின் பல பகுதிகள் சுதந்திர நாடுகளாக மாறின. 1948 ஆம் ஆண்டு லண்டனில் நடைபெற்ற கோடைகால ஒலிம்பிக் போட்டிகளின் போது ஆசிய நாடுகளிடையே ஒரு விளையாட்டு போட்டியை நடத்த சீனா மற்றும் பிலிப்பைன்சு இடையே ஒரு உரையாடல் தொடங்கியது. இந்திய சர்வதேச ஒலிம்பிக் குழுவின் பிரதிநிதியான குரு தத் சோந்தி ஆசிய விளயாட்டுகளால் ஒற்றுமை மேம்படும் என நம்பினார். இவரின் யோசனையின் கீழ் ஆசிய தடகள கூட்டமைப்பு உருவாக்கப்பட்டது. இந்த புதிய அமைப்பிற்கான சாசனத்தை உருவாக்க ஆயத்தக் குழு ஒன்று அமைக்கப்பட்டது. 1949 ஆம் ஆண்டு பிப்ரவரி 13 ஆம் தேதி, ஆசிய தடகள சம்மேளனம் முறைப்படி தொடங்கப்பட்டது. முதலாவது ஆசிய விளையாட்டுப் போட்டிகள் 1951 ஆம் ஆண்டு இந்தியாவின் தலை நகரான புது தில்லியில் நடைபெறும் என அறிவிக்கப்பட்டது. இதில் பதினோரு நாடுகள் பங்கேற்றன. ஆசிய ஒலிம்பிக் கவுன்சில் நவம்பர் 1981 இல் உருவாக்கப்பட்டது. ஆசிய விளையாட்டு கூட்டமைப்பால் நடத்தப்பட்டு வந்த ஆசிய விளையாட்டு போட்டிகள் இனி இந்த புதிய அமைப்பால் நடத்தப்படும் என அறிவிக்கப்பட்டது.  

## சின்னங்கள்
ஆசிய விளையாட்டு இயக்கம் ஆசிய விளையாட்டு சாசனத்தில் பொதிந்துள்ள இலட்சியங்களைக் குறிக்க சின்னங்களைப் பயன்படுத்துகிறது. 1949 ஆம் ஆண்டு ஆசிய விளையாட்டுக் கூட்டமைப்பு உருவாக்கப்பட்டதன் மூலம் குரு தத் சோந்தியால் வடிவமைக்கப்பட்டு முன்மொழியப்பட்ட ஆசிய விளையாட்டுப் பொன்மொழி "எவர் ஆன்வார்ட்" ஆகும். ஆசிய விளையாட்டு சின்னம் ஒரு வெள்ளை வட்டத்தை சுற்றி ௧௬ சிவப்பு நிற கதிர்களை கொண்டுள்ளது.  

## பங்கேற்பு
ஆம் ஆண்டு புது தில்லியில் நடைபெற்ற முதலாவது ஆசிய விளையாட்டுப் போட்டிகள்]]  
ஆசியாவின் ஒலிம்பிக் கவுன்சில் உடன் இணைந்த அனைத்து 45 உறுப்பினர்களும் விளையாட்டுப் போட்டிகளில் பங்கேற்க தகுதியுடையவர்கள் ஆவர். வரலாற்றில், 46 தேசிய ஒலிம்பிக் குழுக்கள் போட்டியாளர்களை ஆசிய விளையாட்டுப் போட்டிகளுக்கு அனுப்பியுள்ளன. இஸ்ரேல் 1976 ஆம் ஆண்டு முதல் விளையாட்டுப் போட்டிகளில் இருந்து விலக்கப்பட்டுள்ளது. உலகின் எல்லா நாடுகளாலும் அங்கீகரிக்கப்படாத தைவான், பாலஸ்தீனம் மற்றும் சீனாவின் பகுதிகளான ஹாங்காங் மற்றும் மக்காவ் ஆகியவை ஆசிய விளையாட்டுப் போட்டிகளில் தனி நாடுகளாக பங்கேற்கின்றன. தைவான் 1990 முதல் சீன தைபே கொடியின் கீழ் விளையாட்டுப் போட்டிகளில் பங்கேற்கிறது. 2007 ஆம் ஆண்டில், ஆத்திரேலியா ஆசிய விளையாட்டுப் போட்டிகளில் பங்கேற்க விருப்பம் தெரிவித்த போதிலும், அது ஆசிய விளையாட்டு அமைப்பால் நிராகரிக்கப்பட்டது. இந்தியா, இந்தோனேசியா, சப்பான், பிலிப்பைன்சு, இலங்கை, சிங்கப்பூர் மற்றும் தாய்லாந்து ஆகிய ஏழு நாடுகள் மட்டுமே இதுவரை நடந்த அனைத்துப் போட்டிகளிலும் போட்டியிட்டுள்ளன.  

## பதக்க பட்டியல்
# வார்ப்புரு:Infobox holiday

}  
| caption = }  
| captionstyle = caption  

| label1 = அதிகாரப்பூர்வ பெயர்  
| data1 = }  
| label2 = பிற பெயர்(கள்)  
| data2 = }  
| label3 = கடைப்பிடிப்போர்  
| data3 = }  
| label4 = திருவழிபாட்டின் நிறம்  
| data4 = }  
| label5 = வகை  
| data5 = }}  
| class6 = summary  
| label6 = முக்கியத்துவம்  
| data6 = }  
| label7 = கொண்டாட்டங்கள்  
| data7 = }  
| label8 = அனுசரிப்புகள்  
| data8 = }  

| label10 = தொடக்கம்  
| data10 = }  
| label11 = முடிவு  
| data11 = }  

| label12 = நாள்  
| data12 =  

| label13 = &nbsp;இல் நாள்  
| data13 =  

| label14 = &nbsp;இல் நாள்  
| data14 =  
| label15 = &nbsp;இல் நாள்  
| data15 =  

| label16 = &nbsp;இல் நாள்  
| data16 =  

| label17 = அடுத்த&nbsp;முறை  
| data17 =  

| label18 = காலம்  
| data18 =  

| label19 = நிகழ்வு  
| data19 =  

| label20 = முதல்&nbsp;முறை  
| data20 = }  

| label21 = கடந்த&nbsp;முறை  
| data21 = }  

| label22 = மூலம்&nbsp;தொடங்கப்பட்டது  
| data22 = }  

| label23 = தொடர்புடையன  
| data23 = }  
}}<noinclude>  
</noinclude>
# விக்கிப்பீடியா:ஆண்டு நிறைவுகள்/திசம்பர் 8


**திசம்பர் 8**: மரியாவின் அமல உற்பவம் விழா  
- 1854 &ndash; இயேசுவின் தாய் மரியாள் பிறப்புநிலைப் பாவத்தில் இருந்து பாதுக்காக்கப்பட்டதை அறிவிக்கும் அமலோற்பவ அன்னை பற்றிய திருத்தந்தையின் தவறா வரத்தை ஒன்பதாம் பயசு அறிவித்தார்.
- 1953 &ndash; 'அணு அமைதிக்கே' என அமெரிக்க அரசுத்தலைவர் டுவைட் டி. ஐசனாவர் அறிவித்தார்.
- 1971 &ndash; 1971 இந்திய-பாக்கிஸ்தான் போர்: இந்தியக் கடற்படை கராச்சி நகர் மீது தாக்குதலைத் தொடுத்தது.
- 1980 &ndash; பீட்டில்ஸ் இசைக்குழுவைச் சேர்ந்த **ஜான் லெனன்** (படம்) சுட்டுக் கொல்லப்பட்டார்.
- 1985 &ndash; சார்க் அமைப்பு உருவாக்கப்பட்டது.
- 1991 &ndash; சோவியத் ஒன்றியத்தைக் கலைப்பதெனவும், விடுதலை பெற்ற நாடுகளின் பொதுநலவாயம் என்ற அமைப்பை உருவாக்குவதெனவும் உருசியா, பெலருஸ், உக்ரைன் ஆகிய நாடுகளின் தலைவர்கள் கூடி முடிவெடுத்தனர்.
- 2013 &ndash; லிட்டில் இந்தியா கலவரம்: சிங்கப்பூரில் லிட்டில் இந்தியா பகுதியில் நிகழ்ந்த விபத்தை அடுத்து அங்கு கலவரம் மூண்டது.
**தேவன் யாழ்ப்பாணம்** (இ.&nbsp;1982) **எஸ். அகஸ்தியர்** (இ.&nbsp;1995) **கு. இராமலிங்கம்** (இ.&nbsp;2002)
# மாஸ்லோவின் தேவை படியமைப்பு கோட்பாடு



**மாஸ்லோவின் தேவை படியமைப்பு கோட்பாடு** (Maslow's hierarchy of needs) என்பது ஆபிரகாம் மாசுலோ (Abraham Maslow) என்பவரால் 1943ல் அறிமுகப்படுத்தப்பட்ட ஒர் உளவியல் சார் கோட்பாடு ஆகும். இக் கோட்பாடு முகாமைத்துவக் கற்கைகளில் மனித ஊக்கப்படுத்தல் (Motivation) சார் கோட்பாடுகளில் ஒன்றாக உள்ளது. மாஸ்லோவின் இக் கோட்பாட்டில் மனிதன் என்பவன் முடிவில்லாத பலவித தேவைகளைக் கொண்டிருக்கும் வர்க்கமாவான். ஒரு தேவை பூர்த்தியானவுடன் அவன் இன்னொரு தேவையின் திருப்தியினை நாடி நிற்பான் எனவும், இத்தகைய தேவைகள் ஒரு வரிசை அமைப்பாக காணப்படும் என்றும் கூறினார். இத்தகைய தேவைகளை 5 வகையாக பிரித்து, தேவைகளையும் மக்களின் எண்ணிக்கையையும் தொடர்புபடுத்தி அவர் ஒரு பிரமிடு வடிவ விளக்கப்படத்தினை இக்கோட்பாட்டில் முன்வைத்தார்.  

இவ்வரைபடத்தில் கீழ் பாகத்தில் காணப்படும் மூன்று வகையான தேவை மட்டங்கள் **தாழ் தேவைகள்** அல்லது **உடலியற்தேவைகள்** எனவும், உயர் மட்டத்தில் காணப்படும் இரண்டு வகையான தேவைகள் **உயர் தேவைகள்** அல்லது **உளவியல் தேவைகள்** எனவும் வகைப்படுத்தப்பட்டுள்ளன. கீழ் மட்டத் தேவைகள் பூர்த்தியானதும் அம்மனிதன் அதனை அடுத்துள்ள உயர்மட்டத் தேவையினை பூர்த்தி செய்யும் நோக்கில் உந்தப்படுவான் என மாஸ்லோ இக் கோட்பாட்டில் வரையறுத்துள்ளார்.  

## தேவைகள்
### உடலியற் தேவைகள்
உடலியற் தேவைகள் (Physiological needs) என்பது மனித வாழ்விற்கு அவசியமான மிக முக்கிய முதன்மைத் தேவைகளாகும். உணவு,உடை,உறையுள் போன்றன இப் படிவரிசையில் அடங்கும். இத்தேவை எல்லா மக்களுக்கும் பொதுவானது என்பதால் பிரமிடு வடிவ வரைபடத்தில் அடிப்பகுதியில் காட்டப்பட்டுள்ளது. இத்தேவையின் பூர்த்திக்கு பணம் ஓர்மிக முக்கிய ஊடகமாகும்.  

இத்தேவை அடிப்படைத் தேவை என்பதால் இதனை ஊக்கப்படுத்தல் தேவையாகக் கருத இயலாது என சில விமர்சனமும் உண்டு.  

### பாதுகாப்புத் தேவை
பாதுகாப்புத் தேவை (Safety needs) இது உடலியற் தேவை பூர்த்தியானதும் தோன்றும் தேவையாகும். இதில் தொழில் பாதுகாப்பு, உயிருக்குப் பாதுகாப்பு, உடமைக்கு பாதுகாப்பு, வன்முறையற்ற இடம் போன்றன உள்ளடங்கும்.  

### சமூகத் தேவை
படிக்கட்டமைப்பில் 2 வது கட்டம் பூர்தியாக்கப்பட்டதும் தோன்றுவது சமூகத் தேவை ( Love/Belonging needs) ஆகும். இத்தேவைகள் உணர்வுபூர்வமான உறவுமுறைகளான நண்பர்கள், துணை, குடும்ப ஆதரவு என்பவற்றின் தேவையினை வேண்டி நிற்கும்.  

### கௌரவத்தேவை
சமூகத்தேவைகள் நிறைவுற்றதும் தோன்றும் அடுத்த தேவை கௌரவத் தேவை (Esteem needs) ஆகும். இத்தேவை உளவியல் சார்பனது. பிறரால் மதிக்கப்படுதல், உயர் பதவியினை விரும்புதல், சொத்துக்கள், வாகனங்கள் வைத்திருக்க ஆசைப்படுதல் போன்றனவாகும்.  

### தன்னையறிதல் தேவை
மனிதனுக்கு கடைசியாகத் தோன்றக்கூடிய தேவை தன்னலத் தேவை (Self-actualization) ஆகும். இதன் பின் அவனுக்குத் தேவைகள் இருக்காது என மாஸ்லோ கோட்பாட்டில் கூறுகின்றார்.  

## விமர்சனம்
முகாமைத்துவ கற்கைகளில் முக்கியக் கோட்பாடாக கற்கப்படுகின்றபோதும் மாஸ்லோவின் இக் கோட்பாட்டின் மீது சில விமர்சனங்கள் முன்வைக்கப்படுகின்றன அவையாவன:  
- தேவைகள் வரிசைப்படியே மனிதனுக்குத் தோன்றும் என்பதற்கு எவ்விதக் கட்டுபாடுகளும் இல்லை.
- இக்கோட்பாட்டில் வயது கருத்தில் கொள்ளப்படவில்லை. வயது மாற்றதுடன் மானிடத் தேவைகளும் மாற்றமுறும் என்பது வெளிப்படையாகும்.
- ஒவ்வொருவருக்கும் தேவைகள் வித்தியாசப்படும்.
# இனவரைவியல்

**இனவரைவியல்** (Ethnography) என்பது, கள ஆய்வுகளின் அடிப்படையில், மனித சமூகத் தோற்றப்பாடுகள் தொடர்பான பண்புநிலை விளக்கமாக அமையும் ஒருவகை எழுத்தாக்கம் ஆகும். தனிப்பட்ட இனக்குழு அல்லது மக்களைப்பற்றி எழுதுவது இனவரைவியல் எனலாம். ஒரு முறைமையின் பகுதிகளைத் தனித்தனியாக அணுகுவதன்மூலம் அம்முறைமையை அச்சொட்டாகப் புரிந்து கொள்ள முடியாது என்ற எண்ணக்கருத்தின் அடிப்படையில் உருவான ஒரு முழுதளாவிய ஆய்வு முறையின் விளைவுகளை இனவரைவியல் முன்வைக்கிறது. இனக்குழுபற்றிய முழுமையான ஆய்வு என்பதனால் இதனை இனக்குழுவியல் என்றும் குறிப்பிடலாம். இது, பயண எழுத்தாக்கம், குடியேற்றவாத அலுவலகங்களின் அறிக்கைகள் ஆகியவற்றுடன் முறைசார்ந்ததும், வரலாற்றுரீதியானதுமான தொடர்புகளைக் கொண்டுள்ளது. ஆரம்பகாலத்தில், பயணிகளும், புத்தாய்வாளரும், சமயம் பரப்புவதில் ஈடுபட்டிருந்த குருமாரும், குடியேற்றவாத அலுவலருமே இனக்குழுக்களைப் பற்றிய செய்திகளைத் தொகுத்தனர். இவர்கள் குறிப்பிட்ட துறையில் பயிற்சியற்றவர்கள் ஆதலால் இவர்களுடைய தொகுப்புக்கள் முழுமையானவையாகவோ அல்லது போதுமானவையாகவோ அமையவில்லை. பிற்காலத்தில் முறைப்படி பயிற்சிபெற்ற மானிடவியலாளர்கள் இதற்கெனவே மக்களிடம் சென்று ஆய்வுகளை மேற்கொண்டனர்.  

## பண்பாட்டு மானிடவியலும், சமூக மானிடவியலும்

பண்பாட்டு மானிடவியலும், சமூக மானிடவியலும் பெரும்பாலும் இனவரைவியல் ஆய்வுகளின் அடிப்படையில் வளர்ந்தவையே. இத்துறைகள் சார்ந்த நூல்களும் பெரும்பாலும் இனவரைவியல் நூல்களே. புரொனிஸ்லோ மலினோவ்ஸ்கி எழுதிய *மேற்குப் பசிபிக்கின் ஆர்கோனெட்டுகள்* என்னும் நூல், ஈ, ஈ. இவான்ஸ் பிரிச்சாட் (E. E. Evans-Pritchard) என்பவரின் *நியுவர்* (The Nuer), மார்கிரட் மீட் (Margaret Mead) என்பவரின் *சமோவாவின் முதிர்ச்சி* என்னும் நூல், கிரெகரி பட்டெசன் (Gregory Bateson) என்பவரின் *நாவென்* என்பன இதற்குச் சிறந்த எடுத்துக்காட்டுகளாகும். பண்பாட்டு மானிடவியலில், பல இனவரைவியல் துணைத் துறைகள் உள்ளன.  

## இவற்றையும் காண்க
- இனஒப்பாய்வியல்
- நாட்டார் வழக்காற்றியல்
- உள்ளியம் (மெய்யியல்)
- பங்குபற்றி அவதானித்தல்
- பண்பறி ஆய்வு
# இன ஒப்பாய்வியல்

**இன ஒப்பாய்வியல்** (Ethnology) என்பது மானிடவியல் ஆய்வுமுறைகளில் ஒன்றாகும். இது வெவ்வேறு சமூகத்தவரின் நாட்டார் வழக்காறுகள், நம்பிக்கைகள், செயற்பாடுகள் என்பவை பற்றிய முறையான ஒப்பீட்டு ஆய்வு ஆகும். இது, இனம் நாட்டினம் ஆகியவை சார்ந்த மனிதப் பிரிவுகளின் தோற்றம், பரவல், தொழில்நுட்பம், மதம், மொழி, சமுதாய அமைப்புப் போன்றவற்றை ஒப்பிட்டுப் பகுப்பாய்வு செய்கின்றது.  

## அறிவியல் துறை
குறித்த ஒரு பண்பாட்டுக் குழுவுடன் நேரடியான தொடர்புகொண்டு அந்த ஒரு குழுவைப்பற்றி ஆய்வு செய்வது இனவரைவியல் எனப்படுகிறது. இன ஒப்பாய்வியலின் நோக்கம், இவ்வாறு இனவரைவியலாளர்கள் பல்வேறு இனக்குழுக்களைப் பற்றித் தொகுத்த தகவல்களை ஒப்பிட்டு வேறுபடுத்திப் பார்ப்பது ஆகும். மனித வரலாற்றை மீட்டுருவாக்கல், இன ஒப்பாய்வியலின், பண்பாடுகளின் பொது அம்சங்களைக் கண்டறிதல், "மனித இயற்கை" தொடர்பில் பொதுமையாக்கங்களை உருவாக்குதல், என்பவற்றையும் இன ஒப்பாய்வியல் நோக்கமாகக் கொண்டுள்ளது. சில நாடுகளில் இன ஒப்பாய்வியல், வெவ்வேறான ஆய்வு முறைகளையும் கற்பித்தல் முறைகளையும் கொண்டு வளர்ச்சியுற்றது. ஐக்கிய அமெரிக்காவில் பண்பாட்டு மானிடவியலும், ஐக்கிய இராச்சியத்தில் சமூக மானிடவியலும் முதன்மைநிலைகளைப் பெற்றன. காலப்போக்கில் இம் மூன்று சொற்களுக்கும் இடையிலான வேறுபாடுகள் தெளிவற்றவை ஆகிவிட்டன. சிறப்பாக ஐரோப்பாவில், 18 ஆம் நூற்றாண்டின் பிற்பகுதியில் இருந்து இன ஒப்பாய்வியல் ஒரு தனியான கல்வித்துறையாகக் கருதப்பட்டு வருகிறது.
# விக்கிப்பீடியா:ஆண்டு நிறைவுகள்/திசம்பர் 9


**திசம்பர் 9**: தான்சானியா - விடுதலை நாள் (1961)  
- 1905 &ndash; பிரான்சில் அரசையும் கிறித்தவத் தேவாலயங்களையும் பிரிக்கும் சட்டமூலம் கொண்டுவரப்பட்டது.
- 1917 &ndash; எருசலேம் போர் (1917): பிரித்தானியர் பாலத்தீனத்தின் எருசலேம் நகரைக் கைப்பற்றினர்.
- 1940 &ndash; இரண்டாம் உலகப் போர்: காம்ப்பசு நடவடிக்கை: பிரித்தானிய, மற்றும் இந்தியப் படைகள் இத்தாலியப் படையினரை எகிப்தில் தாக்கினர்.
- 1946 &ndash; இந்திய அரசியலமைப்பை வரைய இந்திய அரசியலமைப்பு நிர்ணய மன்றம் முதல் தடவையாகக் கூடியது.
- 1948 &ndash; இனப்படுகொலை உடன்பாடு ஐநா அவையில் ஏற்றுக் கொள்ளப்பட்டது.
- 1979 &ndash; **பெரியம்மை தீ நுண்மம்** (படம்) முற்றாக அழிக்கப்பட்டு விட்டதாக உலக சுகாதார அமைப்பு அறிவித்தது. மனித உயிர் கொல்லி நோயொன்று முற்றாக அழிக்கப்பட்டது இதுவே முதலாவதாகும்.
- 2016 &ndash; வடகிழக்கு நைஜீரியாவில் சந்தை ஒன்றில் பள்ளி மாணவிகள் இருவர் நடத்திய தற்கொலைத் தாக்குதலில் 57 பேர் கொல்லப்பட்டனர், 177 பேர் காயமடைந்தனர்.
**வெ. தட்சிணாமூர்த்தி** (பி.&nbsp;1919) **மதுரை சோமு** (இ.&nbsp;1989) **சு. வில்வரத்தினம்** (இ.&nbsp;2006)
# தமிழ் விசை


**தமிழ் விசை** (TamilKey) கணினியில் தமிழில் எழுத உதவும் ஒரு ஃபயர் பாக்ஸ் நீட்சியாகும். இதனைத் 'தமிழா' அமைப்பைச் சேர்ந்த முகுந்தராஜின் முதலில் முயன்று வெளியிட்டார். பிறகு, Voice on Wings மேம்படுத்தித் தந்தார். தற்போது, கட்டற்ற தமிழ்க் கணிமைவைச் சேர்ந்த தகடூர் கோபியால் மேம்படுத்தப்பட்டு வருகிறது. இந்நீட்சி, அஞ்சல், தமிழ்நெட்99, பாமினி, புதிய, பழைய தமிழ்த் தட்டச்சு விசைப்பலகை தளக்கோலங்களை ஆதரிக்கிறது. இதனை பயன்படுத்த ஏதேனும் ஒரு ஒருங்குறி எழுத்துருவைக் கணினியில் நிறுவி இருக்க வேண்டும். இதனை பயர் பாக்சு தளத்தில் பதிவிறக்கலாம். தண்டர்பேர்ட் என்னும் மின்னஞ்சல் செயலிக்கான நீட்சியையும் இத்தளத்தில் பதிவிறக்கம் செய்து கொள்ளலாம்.
# துரை விஸ்வநாதன்



**துரை விஸ்வநாதன்**, (*துரைவி*, பெப்ரவரி 28, 1931 - டிசம்பர் 21, 1998) ஈழத்தில் ஒரு தொழில் அதிபராக தன்னை ஸ்தாபித்துக் கொண்டவர். நல்லதொரு கலை இலக்கிய ரசிகராக மட்டுமின்றி, தனது உழைப்பால் *துரைவி* எனும் பதிப்பகம் அமைத்து பல தமிழ் நூற்களை வெளியிட்டதோடு, பல வழிகளிலும் ஈழத்து கலை இலக்கியவாதிகளை ஊக்குவித்தவராவார்.  

## வாழ்க்கைக் குறிப்பு

பெப்ரவரி 28, 1931 தமிழ் நாட்டு துறையூர் சிக்கத்தம்பூர் எனும் ஊரில் பிறந்த துரை விஸ்வநாதன், 1945 ஆம் ஆண்டு தொழில் நிமிர்த்தம் இலங்கையில் குடியேறி, வியாபாரத் துறையில் தன்னை ஸ்தாபித்துக் கொண்டார். 1963 ஆம் ஆண்டு கண்டி நகரில் திருமணம் செய்து கொண்டார். 1966 ஆம் ஆண்டு ஜூன் மாதம் மாத்தளையில் *ராணி கிரைண்டிங் மில்ஸ்* எனும் நிறுவனத்தை ஆரம்பித்தார். அதே ஊரில் 1967 ஆம் ஆண்டு *விஜயாஸ்* எனும் வியாபார நிறுவனத்தை தொடங்கினார்.1976ஆம் ஆண்டு கொழும்பு நகரில் *விஜயா ஜெனரல் ஸ்டோர்ஸ்* எனும் நிறுவனத்தை ஆரம்பித்தார். அந்த நாள் தொடக்கம் கலை இலக்கியப் படைப்புக்களைத் தேடிப் படிப்பதிலும், கலை இலக்கிய கூட்டங்களில் செல்வதிலும் தணியாத ஆர்வம் கொண்ட அவர், தான் ரசித்த படைப்புக்களை தன் நாட்குறிப்பேட்டில் குறித்து வைக்கும் பழக்கம் கொண்டவராக இருந்தார். அந்த ரசனையின் பயனாக மல்லிகை,ஆசிரியர் டொமினிக் ஜீவா , தெளிவத்தை ஜோசப் , பிரேம்ஜி ,ஆகியோரின் உறவும், இலங்கை முற்போக்கு எழுத்தாளர் சங்கம், போன்ற இயக்கத்தின் தொடர்பும்,அவரது கொழும்பு வியாபார நிறுவனத்தின் மேல் மாடியை கலை இலக்கிய கூட்டங்கள் நடக்கின்ற ஒரு மண்டபமாக உருவாக்க வைத்ததோடு, துரைவி பதிப்பகத்தை உருவாக்கும் சிந்தனையை அவருக்குள் வித்திட்ட வைத்து, அவர் வாழும் காலத்தில். ஒன்பது நூற்களை குறிப்பாக, மலையக தமிழ் இலக்கியத்தின் பங்களிப்பு செய்யும் வகையிலான நூற்களை துரைவி பதிப்பகத்தின் மூலம் அவரை வெளியிட்ட வைத்தது.  

அத்தோடு, ஈழத்து தமிழ் கலை இலக்கிய உலகின் சாதனையாக ராஜ ஸ்ரீகாந்தன் தினகரன் பத்திரிகையின் ஆசிரியராக கடமையாற்றிய காலகட்டத்தில், தினகரனின் அனுசரணையுடன் ரூபா 101,000.00 பரிசுத் தொகையாக அவரால் வழங்கப்படும் வகையிலான தேசிய ரீதியான சிறுகதைப் போட்டியை அறிவிக்க வைத்தார். ஆனால் அப்போட்டியின் முடிவுகள் வெளிவரும் முன்னதாகவே 1998 டிசம்பர் 21 அன்று துரை விஸ்வநாதன் காலமானார். அவரது மறைவுக்குப் பின்- அதே ஆண்டு அவரது புதல்வர் ராஜ் பிரசாத்தின் முயற்சியினால், அப்போட்டியில் தெரிவு செய்யப்பட்ட சிறுகதைகள் துரைவி பதிப்பக வெளியிடாக *பரிசு பெற்ற சிறுகதைகள்* எனும் தலைப்பில் நூலாக தினகரன் நிறுவனத்தின் மண்டபத்தில் நடந்த முதல் நூல் வெளியீட்டு விழா எனும் பெருமையை பெற்று வெளியிடப்பட்டது.  

## விருதுகள்,கௌரவங்கள்

- 1996 ஆம் ஆண்டு ஒக்டோபர் மாதம் இலங்கை அரசினால் சமாதான நீதவான் நியமனம்.
- 1997 ஆம் ஆண்டு இலங்கை மத்திய மாகாண சாகித்திய விழாவில் கலாசார அமைச்சு விருது.
- 1997 ஆம் ஆண்டு கண்டி மக்கள் கலை இலக்கிய ஒன்றியம் **இலக்கியக்காவலர்** எனும் பட்டத்தினை அளித்து கௌரவித்தது.

## துரைவி பற்றிய நூல்

- *துரைவி நினைவலைகள்* (கட்டுரைத் தொகுப்பு, துரைவி பதிப்பகம், 2001)
# வேலூர் சிப்பாய் எழுச்சி

**வேலூர் சிப்பாய் புரட்சி** அல்லது **வேலூர் சிப்பாய் எழுச்சி** ஜூலை 10, 1806 இல் தமிழ்நாட்டில் வேலூர்க் கோட்டையில் நிகழ்ந்த சிப்பாய் எழுச்சியைக் குறிக்கும் நிகழ்வாகும்.  

## பின்புலம்
1805இல், வேலூர் கோட்டையில் இருந்த மெட்ராஸ் ரெஜிமெண்டை சார்ந்த தென்னிந்தியத் துருப்புகள் கலகத்தில் வெடித்தெழுந்தனர். அந்த வருடம், பிரித்தானிய ராணுவ அதிகாரி, இந்தியப் படைகள் விபூதி, நாமம் போன்ற சமய அடையாளங்களைப் போடக்கூடாது, தலையில் 'கிருதா'வை சீவ வேண்டும், காதில் தோடு போடக்கூடாது, மேலும் ஐரோப்பிய ராணுவ உடைகளை அணிய வேண்டும் என ஆணையிட்டார். சிப்பாய்கள் ஐரோப்பிய முறைப்படி குழாய் வடிவ தொப்பியைப் போட்டு அதில் தோல் பட்டையைப் போடவேண்டும் எனவும் உத்தரவு வந்தது. அதனால் அங்கிருந்த 1500 இந்து, முஸ்லிம் துருப்புக்கள் கோபமடைந்து, வெடித்தெழுந்தனர். அந்தக் கலகக்காரர்களின் தலைவர்களுக்கு 600 பிரம்படி கிடைத்தது. ஆனால் அது துருப்புக்களை இன்னும் கோபமூட்டியது. இதற்கிடையில், வேலூரில் சிறை வைக்கப் பட்டிருந்த திப்பு சுல்தானின் மகன்கள் துருப்புக்களுக்கு ஆரவாரம் கொடுத்துத் தூண்டி விட்டதாகச் சொல்லப் படுகிறது.  

## புரட்சிப் போக்கு
10-7-1806 அதிகாலையில் பல ஆங்கிலேய அதிகாரிகள் அவர்கள் படுக்கையில் இருக்கும்போதே கொல்லப்பட்டனர். அங்கிருந்த 350 பிரித்தானிய ஆட்களில், 100 பேர் கொல்லப் பட்டனர். ஆனால் இந்தப் புரட்சி அரசியல், ராணுவ குறிக்கோள்களுடன் எழவில்லை. அதனால், இந்தியத் துருப்புக்களை, அதிகாரிகளைக் கொன்று களித்து வந்தனர். அவர்கள் வேலூர் கோட்டையின் கதவைக் கூட மூடவில்லை. இரண்டு நாட்களில், ஆர்காட்டிலிருந்த 19ம் சிறிய குதிரைப் படை (19த் லைட் ட்ரகூன்ஸ்) வேலூர் நோக்கிப் பாய்ந்து, வேலூர் கோட்டையைக் கைப்பற்றியது. அந்தச் சண்டையில் 350 துருப்புகள் உயிர் துறந்தன; அந்த அளவு காயமடைந்தனர். மற்ற இந்தியத் துருப்புக்களும் கைது செய்யப் பட்டனர். கைது செய்யப்பட்ட துருப்புகள் பீரங்கியின் வாயில் கயிற்றால் கட்டப்பட்டுச் சுட்டுக் கொல்லப்பட்டனர்.  

## அஞ்சல் தலை
இச் சிப்பாய்ப் புரட்சி, 1857 பெரும் புரட்சிக்கு முன்னோடியாகும். இந்நிகழ்வின் ஞாபகமாக, இந்திய அரசு ஜூலை 2006ல், அஞ்சல் தலை வெளியிட்டது.  
## இதனையும் காண்க
- பராக்பூர் கிளர்ச்சி
- சிப்பாய்க் கிளர்ச்சி, 1857
# உலகின் மொத்த இணைய இணைப்புகள், 2006

உலகில் இணைய இணைப்பு உள்ள மொத்த மக்கள் தொகை பற்றிய தரவை பின்வரும் அட்டவணை தருகின்றது. இக் கணக்கெடுப்பு நவம்பர் 20, 2006 ஆம் திகதிக்குரியது. இந்தக் கணக்கெடுப்பின் படி உலக மக்கள் தொகையில் 16.6 % மக்கள் இணைய இணைப்பினை உடையவர்கள். இவர்களில் பலர் மேலைநாடுகளில் வசிப்பவர்கள் என்பது இங்கு குறிப்பிடத்தக்கது.  

<table width=100%>  
<tr><td width=15%>**கண்டங்கள்**</td> <td width=15%>'''இணையம்  
பயன்படுத்துவோர் '''</td>  
<tr><td>ஆசியா</td> <td>**378,593,457** </td>  
<tr><td>ஐரோப்பா</td><td>**311,406,751** </td>  
<tr><td>வட அமெரிக்கா</td><td>**231,001,921** </td>  
<tr><td>இலத்தீன் அமெரிக்கா/கரிபியன்</td><td>**85,042,986** </td>  
<tr><td>ஆப்பிரிக்கா</td><td>**32,765,700** </td>  
<tr><td>மத்திய கிழக்கு நாடுகள்</td><td>**19,028,400** </td>  
<tr><td>ஓசானியா/அவுஸ்திரேலியா</td><td>**18,364,772** </td>  

<tr><td>**மொத்தத்தொகை**</td><td>**1,076,203,987** </td>  
<tr><td>**உலக மக்களின் மொத்தத்தொகை**</td><td>**6,499,697,060** </td>  
</table>  

## ஆதாரங்கள்
# விக்கிப்பீடியா:ஆண்டு நிறைவுகள்/திசம்பர் 10


**திசம்பர் 10**: மனித உரிமைகள் நாள்  
- 1520 &ndash; மார்ட்டின் லூதர் தனது திருத்தந்தையின் ஆணை ஓலையின் பிரதியைத் தீயிட்டுக் கொளுத்தினார்.
- 1541 &ndash; இங்கிலாந்து மன்னர் எட்டாம் என்றியின் மனைவியும் அரசியுமான கேத்தரீனுடன் தகாத உறவு வைத்திருந்தமைக்காக தோமசு கல்பெப்பர், பிரான்சிசு டெரெகம் ஆகியோர் தூக்கிலிடப்பட்டனர்.
- 1655 &ndash; யாழ்ப்பாணத்தின் போர்த்துக்கேய ஆளுநர் அன்டோனியோ டி மெனேசா மன்னாரில் இருந்து கொழும்பு செல்லும் வழியில் முகத்துவாரம் என்னும் இடத்தில் டச்சுப் படைகளினால் சிறைப் பிடிக்கப்பட்டார்.
- 1768 &ndash; முதலாவது **பிரித்தானிக்கா கலைக்களஞ்சியம்** (படம்) வெளியிடப்பட்டது.
- 1868 &ndash; உலகின் முதலாவது சைகை விளக்குகள் இலண்டனில் வெஸ்ட்மின்ஸ்டர் அரண்மனைக்கு வெளியே நிறுவப்பட்டன.
- 1901 &ndash; வேதியியலாளர் அல்பிரட் நோபல் நினைவாக முதலாவது நோபல் பரிசு வழங்கும் நிகழ்வு ஸ்டாக்ஹோம் நகரில் இடம்பெற்றது.
**ராஜாஜி** (பி.&nbsp;1878) **சிற்றம்பலம் கார்டினர்** (இ.&nbsp;1960) **வா. செ. குழந்தைசாமி** (இ.&nbsp;2016)
# குரோவ்


**குரோவ்** (Kurów; ) தென் கிழக்கு போலந்தில் அமைந்துள்ள ஒரு கிராமம். 2,811 (2005 ஆம் ஆண்டில்) மக்கள் இங்கு வாழ்கின்றனர்.  

## வரலாறு

1431-1442 காலப்பகுதியில் இக்கிராமத்துக்கு நகரத்துக்கான உரிமை வழங்கப்பட்டது. அயல் நகரங்களில் இருந்து உணவு வணிகம் நடைபெறும் முக்கிய நகராக இருந்து வந்தது. பல தோல் பதனிடும் தொழிற்சாலைகள் இந்நகரத்தில் அமைந்திருந்தன. 16ஆம் நூற்றாண்டுகளில் கிறிஸ்தவ மத போதனைகளில் ஒன்றான கால்வினிசம் இங்கு பரவியிருந்தது. 1660களில் இக்கிராமத்தின் பலரும் *ஆரியனிசத்தைப்* பின்பற்றினர்.  

1795-இல் இந்நகரம் ஆஸ்திரியாவுடன் இணைக்கப்பட்டது. பின்னர் 1815-இல் போலந்துடன் இணைக்கப்பட்டது. 1831 பெப்ரவரியில் இங்கு இடம்பெற்ற கிளர்ச்சியின் போது, *யோசப் துவெர்னிக்கி* தலைமையிலான போலந்துப் படையினர் உருசியர்களைத் தோற்கடித்தனர். 1870-இல் இந்நகரம் தனது நகர அந்தஸ்தை இழந்தது. இன்றும் அந்த அந்தஸ்தை மீளப் பெற முடியவில்லை.  

1939 செப்டம்பர் 9 இல் இரண்டாம் உலகப் போர் ஆரம்பத்தில் இந்நகரம் செருமனியரின் பெரும் தாக்குதலுக்கு உள்ளானது. மருத்துவமனை மீது நடத்தப்பட்ட குண்டுவீச்சில் பலர் கொல்லப்பட்டனர்.  

போலந்தின் முன்னாள் கம்யூனிசத் தலைவரும் அதிபருமான *யாருசெல்ஸ்கி* இக்கிராமத்தில் பிறந்தவர்.  

## அடிக்குறிப்பு
# தமிழரசுக்கட்சியின் திருமலை மாநாடு

1956 ம் ஆண்டு ஆகஸ்ட் மாதம் திரிகோணமலை நகரில் நடத்தப்பட்ட சமஷ்டிக்கட்சி (தமிழரசுக் கட்சி) யின் முக்கியத்துவம் மிக்க மாநாடொன்றே **திருமலை மாநாடு** என்ற பெயரால் குறிப்பிட்டழைக்கப்படுகிறது.  

1956ம் ஆண்டு ஜூன் மாதம் இலங்கையின் அரசாங்கத்தால் தனிச் சிங்களச் சட்டம் நிறைவேற்றப்பட்டதனை தொடர்ந்து இம்மாநாடு திரிகோணமலையில் நடத்தப்பட்டது.  

## திருமலை மாநாட்டு தீர்மானம்

திருமலை மாநாட்டில் எடுக்கப்பட்ட தீர்மானம் பின்வருமாறு:  

"தீங்கிழைப்பதாக அமைந்துள்ள இன்றைய ஒற்றையாட்சி முறை அகற்றப்பட்டு, தமிழ் மக்கள் பெரும்பான்மையினராக வாழும் பிரதேசங்கள் அனைத்தையும் உள்ளடக்கியதாகவும் ஒன்று அல்லது மேற்பட்ட பிரிவுகளைக் கொண்டதும் - நாட்டின் ஒருமைப்பாட்டை உறுதி செய்வதும் - வெளியார் தலையீட்டிலிருந்து இலங்கையை பாதுகாப்பதை உறுதி செய்வதும் - சுயநிர்ணய உரிமையும் தன்னாதிக்கமும் உள்ளதும் பகுத்தறிவுக்கேற்றதுமான - இணையாட்சி முறையில் ஜனநாயக யாப்புமுறைக்குட்பட்டஒன்று அல்லது மேற்பட்ட மொழிவழி அரசுகளை உருவாக்கவேண்டும்"  

## விமர்சனம்

சமஷ்டிக்கட்சி தனது அரசியல் நோக்கங்களிலிருந்து கீழிறங்கி நிற்கும் தளம்பல் நிலையை இத்தீர்மானம் பிரதிபலிப்பதாக திருமலை மாநாட்டின் தீர்மானம் மீதான எதிர் நிலை விமர்சனம் ஒன்று முன்வைக்கப்படுகின்றது. ச்மஷ்டிக்கட்சியின் ஆரம்பிப்பு உரையின்போது இலங்கையில் ஒரு சிங்கள மாகாணமும் தமிழ் மாகாணமும் அமைந்து மத்திய அரசு ஒன்று ஏற்பட வேண்டும் என்ற கருத்து , கோரிக்கையாக வலுவாக முன்வைக்கப்பட்டது. ஆனால் திருமலை தீர்மானத்திலோ, அக்கோரிக்கையிலிருந்து கீழிறங்கி **ஒன்று அல்லது மேற்பட்ட பிரிவுகளைக் கொண்டதும் ** என்ற வார்த்தையை பிரயோகித்திருப்பது குறித்தே இவ்விமர்சனம் முன்வைக்கப்படுகின்றது  

## காலக்கோடுகள்

- இலங்கை இனப்பிரச்சினைக் காலக்கோடு
# த சிக்ஸ்த் சென்ஸ்


**த சிக்ஸ்த் சென்ஸ்** (The sixth sense, ஆறாம் அறிவு) 1999 ஆம் ஆண்டு வெளிவந்த ஆங்கிலத் திரைப்படமாகும். எம். நைட் ஷியாமளன் இயக்கத்தில் வெளிவந்த இத்திரைப்படத்தில் புரூஸ் வில்லிஸ், ஹாலே ஜோல் ஓஸ்மெண்ட் மற்றும் பலரும் நடித்துள்ளன்ர.  

## வகை
மர்மப்படம் / பேய்ப்படம்  

## கதை

மனோதத்துவ மருத்துவரான மால்கொம் குரோவ் (புரூஷ் வில்லிஸ்) மனநிலை பாதிக்கப்பட்டவெரனக் கருதப்படும் கோலிற்கு (ஹாலே ஜோல் ஓஸ்மெண்ட்) மருத்துவம் பார்ப்பதற்காகச் செல்கின்றார். அங்கு கோலும் தனக்கு இறந்த மனிதர்களுடன் தொடர்புள்ளதாகவும் அவர்களைத் தன்னால் அவதானிக்க முடிகின்றதெனவும் கூறுகின்றான். இவற்றைக் கேட்கும் குரோவும் அதிசயப்படுகின்றார். அதே சமயம் குரோவ் தன்னை நோக்கி ஆயுதம் ஏந்தி சுட வந்த நிர்வாண மனிதனைப் பற்றியும் நினைத்துக் கொள்கின்றார். கோளிற்கு ஆவியாகக் கருதப்படும் பெண்ணொருவருடன் தொடர்பு ஏற்படுகின்றது, அது தான் எவ்வாறு தனது தாயாரினால் விசம் வைத்துக்கொலை செய்யப்படுகின்றேன் என்பதனை விளக்கிக் கூறுகின்றது. இச்சம்பவத்தினை கோல் தனது தாயாருக்கு விளக்கும் சமயம் தாயார் ஆவிகள் வெறும் கட்டுக்கதை என நம்பமறுக்கின்றார். இருப்பினும் கோல் தனது தாயாரின் தாய் ஒருமுறை தாயாரின் நடனத்தினை மேடையில் கண்டுகளிக்க வந்துள்ளார் எனக்கூறவும் கோலின் தாயாரும் தனது மகனிடம் அரிய சக்தி இருப்பதனை உணர்கின்றார். கோலிற்கு வைத்தியம் பார்க்க வந்த குரோவும் தனது மனைவியடம் சென்று பேசச்சொல்லும் கோலின் சொற்கேட்டு அங்குசெல்லும் செல்கின்றார். அங்கு அவர் மனைவி நிகழ்படபிரதியினைப் பார்க்கும் சமயம் அப்பிரதியில் குரோவ் சுட்டு வீழ்த்தப்பட்டது புரிகின்றது. பின்னர் அவரும் ஒரு ஆவி என்பதே திரைக்கதையின் முடிவாகும்.  

## வசூல்
- அமெரிக்காவில் - 293,501,675 மில்லியன் அமெரிக்க டாலர்கள்
- உலகளவில் - 672,806,292 மில்லியன் அமெரிக்க டாலர்கள்

## துணுக்குகள்
- உலகில் அதிக வசூல் சாதனையைனைப்பெற்ற திரைப்படங்கள் வரிசையில் 23 ஆம் இடத்தில் இத்திரைப்படம் உள்ளது குறிப்பிடத்தக்கது.
- இத்திரைப்படம் 6 ஆஸ்கார் விருதுகளிற்குப்பரிந்துரைக்கப்பட்டது.

## வெளியிணைப்புகள்
- சர்வதேச திரைப்பட தரவுத் தளத்தில்
- எம் நைட் ஷியாமளனின் அதிகாரப்பூர்வத் தளத்தில்
# அன்பிரேக்கபில்


**அன்பிரேக்கபில்** (Unbreakable) 2000ஆம் ஆண்டு வெளிவந்த ஆங்கில மொழித் திரைப்படமாகும்.எம், நைட் ஷியாமளன் இயக்கத்தில் வெளிவந்த இத்திரைப்படத்தில் புரூஷ் வில்லிஸ், சாமுவேல் எல். ஜாக்சன் மற்றும் பலர் நடித்துள்ளனர்.  

## வகை
மர்மப்படம்  

## வெளியிணைப்புகள்
- சர்வதேச திரைப்பட தரவுத் தளத்தில்
# டைட்டானிக் (திரைப்படம்)

<small>*இக்கட்டுரை டைட்டானிக் திரைப்படம் பற்றியது. டைட்டானிக் என்ற கப்பலைப் பற்றி அறிய டைட்டானிக் கட்டுரையைப் பார்க்கவும்.*</small>  

**டைட்டானிக்** (Titanic) 1997 ஆம் ஆண்டு வெளிவந்த ஆங்கிலத் திரைப்படமாகும். ஜேம்ஸ் கேமரூன் இயக்கத்தில் வெளிவந்த இத்திரைப்படத்தில் லியோனார்டோ டிகாப்ரியோ, கேட் வின்ஸ்லெட் மற்றும் பலர் நடித்திருந்தனர்.  

## கதை

பாரிய ஆடம்பரப் பயணிகள் கப்பலான *டைட்டானிக்*, அதன் முதற் பயணத்தின் போதே பனிப்பாறையுடன் மோதிக் கடலுள் அமிழ்ந்தது. ஆயிரக் கணக்கில் பயணிகள் இறந்து போன அந்த உண்மைச் சோகக் கதையைப் பின்னணியாகக் கொண்டு அமைந்ததே இதன் கதையாகும்.  

1995 ஆம் ஆண்டில் அமிழ்ந்த ஆர்எம்எஸ் டைட்டானிக்கின் உண்மையான உடைந்த பகுதிகளைப் படம் எடுத்ததுடன், இந்தப் படத்தின் படப்பிடிப்புக்கள் தொடங்கின. இந்த உண்மைத் துன்பியல் கதையில் மக்களை ஊன்ற வைப்பதற்கு, ஒரு காதல் கதையை இயக்குநர் கேமரூன் உருவாக்கியிருந்தார். தற்காலக் காட்சிகள் அனைத்தும் *அக்கடமிக் ம்ஸ்டிஸ்லாவ் கெல்டிஷ்* (Akademik Mstislav Keldysh) என்னும் ரஷ்ய ஆய்வுக் கப்பலில் எடுக்கப்பட்டன. அமிழ்ந்த கப்பலின் மீளமைப்பு ஒன்று மெக்சிக்கோவில் உள்ள பிலேயாஸ் டி ரொசாரிட்டோ (Playas de Rosarito) என்னும் இடத்தில் கட்டப்பட்டது. கேமரூன், பல அளவுத்திட்ட மாதிரிகளையும், கணினியில் உருவாக்கப்பட்ட மாதிரியுருக்களையும் கப்பல் கடலுள் ஆழ்வதைக் காட்டுவதற்குப் பயன்படுத்தியுள்ளார். இத்திரைப்படமே அதுவரை எடுக்கப்பட்ட படங்களில் அதி கூடிய செலவு பிடித்த படம் ஆகும். இதற்கு நிதி வழங்கிய *பராமவுண்ட் பிக்சர்ஸ்* மற்றும் *20த் செஞ்சுரி ஃபோக்ஸ்* ஆகிய நிறுவனங்கள் சுமார் 200 மில்லியன் அமெரிக்க டாலர்களை இதற்காகச் செலவு செய்துள்ளன.  

## வெளியீடு

தொடக்கத்தில் 1997 ஆம் ஆண்டு ஜூலை 2 ஆம் தேதி வெளியிடத் திட்டமிடப்பட்டிருந்த இப்படம் தயாரிப்புக்குப் பிந்திய தாமதங்கள் காரணமாக அவ்வாண்டு டிசம்பர் 19 ஆம் தேதியே வெளியிட முடிந்தது. இத் தாமதம் அறிவிக்கப்பட்டபோது, இப்படம் தோல்வி அடையப் போவதாகப் பத்திரிகைகள் நம்பின. எனினும் எதிர்பார்ப்புகளுக்கு மாறாக விமர்சன அடிப்படையிலும், வணிக அடிப்படையிலும் படம் பெரு வெற்றி பெற்றது. மிகக் கூடிய 14 அக்கடமி விருதுகளுக்கு நியமனம் செய்யப்பட்ட இப் படம், சிறந்த படத்துக்கான விருது உட்பட 11 விருதுகளை வென்றது. அத்துடன் உலகளாவிய அளவில், இதுவரை இல்லாதபடி, 1.8 பில்லியன் அமெரிக்க டாலர்கள் ஈட்டிச் சாதனை நிகழ்த்தியது.  

## வகை
காதல்படம்  
## இதையும் காண்க
டைட்டானிக் (1943 திரைப்படம்)  

## வெளியிணைப்புகள்
- சர்வதேச திரைப்பட தரவுத் தளத்தில்
# த பியானிஸ்ட் (திரைப்படம்)


**த பியானிஸ்ட்** (The pianist) 2002 ஆம் ஆண்டு வெளிவந்த ஆங்கிலத் திரைப்படமாகும்.ரோமன் பொலான்ஸ்கி இயக்கத்தில் வெளிவந்த இத்திரைப்படத்தில் ஏட்ரியன் புரோடி, தோமஸ் கிரெட்ச்மன் மற்றும் பலர் நடித்திருந்தனர்.  

## வகை
நாடகப்படம் / போர்ப்படம்  

## விருதுகள்
### வென்ற விருதுகள்
- ஆஸ்கார் விருது சிறந்த நடிகர் - ஏட்ரியன் புரோடி
- ஆஸ்கார் விருது சிறந்த இயக்குநர் - ரோமன் போலான்ஸ்கி
- ஆஸ்கார் விருது சிறந்த திரைக்கதை - ரொனால்ட் ஹர்வுட்
- BAFTA விருது சிறந்த திரைப்படம்
- BAFTA விருது சிறந்த இயக்குநர் - ரோமன் போலான்ஸ்கி
- César விருது சிறந்த நடிகர்
- César விருது சிறந்த இயக்குநர்
- César விருது சிறந்த திரைப்படம்
- தங்கப்பனை விருது

### பரிந்துரைக்கப்பட்ட விருதுகள்
### ஆஸ்கார் விருது
- சிறந்த ஒளிப்பதிவு - பவெல் எடெல்மன்
- சிறந்த உடையலங்காரம் - அன்னா பி.செப்பெர்ட்
- சிறந்த படத்தொகுப்பு - ஹெர்வெ டி லுஸெ
- சிறந்த திரைப்படம்

### BAFTA விருது
- சிறந்த ஒளிப்பதிவு - பவெல் எடெல்மன்
- சிறந்த நடிகர் - ஏட்ரியன் புரோடி
- சிறந்த திரைக்கதை - ரொனால்ட் ஹார்வுட்
- சிறந்த ஒலிப்பதிவு - Jean-Marie Blondel, Dean Humphreys, Gérard Hardy
- சிறந்த கேமரா

## துணுக்குகள்
## வெளியிணைப்புகள்
- சர்வதேச திரைப்பட தரவுத் தளத்தில்
- அதிகாரப்பூர்வத் தளம்
# ஃபயர் (திரைப்படம்)


**ஃபயர்** (*Fire*) 1996 ஆம் ஆண்டு வெளிவந்த திரைப்படமாகும். தீபா மேத்தா இயக்கத்தில் வெளிவந்த இத்திரைப்படத்தில் நந்திதா தாஸ், ஷபனா ஆஸ்மி மற்றும் ப்ரும் நடித்திருந்தனர்.  

## வகை
சுதந்திரப்படம் / ஓரினச்சேர்க்கைப்படம்  

## துணுக்குகள்
- இத்திரைப்படம் வெளியிடப்பட்ட நாளில் இந்து சமய அடிப்படைவாதிகளினால் திரையிடப்பட்ட திரையரங்குகள் மீது தாக்குதல்கள் நடத்தப்பட்டது.
- இந்தியாவில் இத்திரைப்படம் தற்காலிகமாகத் தடை செய்யப்பட்டது.
# ஜன ஆரான்ய



***ஜன ஆரான்ய*** *(The Middleman)* (1976) ஆம் ஆண்டு வெளிவந்த வங்காள மொழித் திரைப்படமாகும்.சத்யஜித் ராய் இயக்கத்தில் வெளிவந்த இத்திரைப்படத்தில் பிரதீப் முகெர்ஜீ,சத்ய பானெர்ஜீ மற்றும் பலர் நடித்திருந்தனர்.  

## வகை

## கதை

## விருதுகள்

**1976 தேசிய திரைப்பட விருது (இந்தியா)**  
- வென்ற விருது - தங்க தாமரை விருது - சிறந்த இயக்குநர் - சத்யஜித் ராய்
# ஜொய் பாபா ஃபெலுநாத்



***ஜொய் பாபா ஃபெலுநாத்*** (The Elephant God) 1978 ஆம் ஆண்டு வெளிவந்த வங்காள மொழித் திரைப்படமாகும்.சத்யஜித் ராய் இயக்கத்தில் வெளிவந்த இத்திரைப்படத்தில் சௌமித்ர சாட்டெர்ஜீ,சந்தோஷ் டத்தா மற்றும் பலர் நடித்திருந்தனர்.  

## துணுக்குகள்
- ஃபெலுடா என்ற நாவலினை மையமாக வைத்து இத்திரைப்படம் எடுக்கப்பட்டது.

## வெளியிணைப்புகள்

- சத்யஜித் ராயின் அதிகாரப்பூர்வத் தளத்தில்
# சாத்கதி



***சாத்கதி*** (The Deliverance) 1981 ஆம் ஆண்டு தொலைக்காட்சியில் வெளியிடப்பட்ட திரைப்படமகும். சத்யஜித் ராய் இயக்கத்தில் வெளிவந்த இத்தொலைக்காட்சித் திரைப்படத்தில் ஓம் பூரி,ஸ்மிதா பட்டில் மற்றும் பலர் நடித்திருந்தனர்.  

## வகை

## கதை

## வெளியிணைப்புகள்
- சர்வதேச திரைப்படத் தரவுத் தளத்தில்
- சத்யஜித் ராயின் அதிகாரப்பூர்வத் தளத்தில்
# காரே பைரே



***காரே பைரே*** (*The Home and the World*) 1984 ஆம் ஆண்டு வெளிவந்த வங்காள மொழித் திரைப்படமாகும்.சத்யஜித் ராய் இயக்கத்தில் வெளிவந்த இத்திரைப்படத்தில் சௌமித்ர சாட்டெர்ஜீ,விக்டர் பானெர்ஜீ மற்றும் பலர் நடித்திருந்தனர்.  

## வெளியிணைப்புகள்
- சத்யஜித் ராயின் அதிகாரப்பூர்வத் தளத்தில்
# ஃபிஸா



***ஃபிஸா*** 2000 ஆம் ஆண்டு வெளிவந்த ஹிந்தித் திரைப்படமாகும்.காலிட் முகமெட் இயக்கத்தில் வெளிவந்த இத்திரைப்படத்தில் ஹ்ரித்திக் ரோஷன்,கரிஷ்மா கபூர்,ஜெயா பாதுரி மற்றும் பலர் நடித்திருந்தனர்.  

## 2000 ஃபிலிம்பேர் விருது
### வென்ற விருதுகள்
- சிறந்த நடிகை - கரிஷ்மா கபூர்
- சிறந்த துணை நடிகை - ஜெயா பச்சன்

### பரிந்துரைக்கப்பட்ட விருதுகள்
- சிறந்த நடிகர் - ஹ்ரித்திக் ரோஷன்
- சிறந்த ஒளிப்பதிவு - சந்தோஷ் சிவன்
- சிறந்த ஆண் பாடகர் - சோனு நிகாம் for "Tu Hawa Hai"
- சிறந்த பெண் பாடகர் - சுனிதி சௌகான் "Mehboob Mere"
- சிறந்த இசையமைப்பாளர் - அனு மாலிக்
- சிறந்த பாடலாசிரியர் - கல்சார் "Aaja Mahi"

## வெளியிணைப்புகள்
- சர்வதேச திரைப்படத் தரவு தளத்தில்
# அசோகா (திரைப்படம்)



***அசோகா*** 2001 ஆம் ஆண்டு வெளிவந்த இந்தி மொழித் திரைப்படமாகும். சந்தோஷ் சிவன் இயக்கத்தில் வெளிவந்த இத்திரைப்படத்தில் ஷாருக்கான், ஜூஹி சௌவ்லா, அஜித் குமார் மற்றும் பலரும் நடித்திருந்தனர்.  

## வகை
வரலாற்றுப்படம் / நாடகப்படம்  

## விருதுகள்
- **வென்ற விருதுகள்**
  - 2002 ஜபா விருது
- சிறந்த ஒளிப்பதிவு - சந்தோஷ் சிவன்
  - 2002 பிலிம்பேர் விருது
- சிறந்த ஒளிப்பதிவு - சந்தோஷ் சிவன்

## துணுக்குகள்
- அசோகன் சக்கரவர்த்தியின் வரலாற்றின் பின்னணியில் வெளிவந்தது இத்திரைப்படம்.

## வெளியிணைப்புகள்
- சர்வதேச திரைப்படத் தரவு தளத்தில்
# தால் (திரைப்படம்)


**தால்** (இந்தி: ताल, உருது: تال) 1999 ஆம் ஆண்டு வெளிவந்த இந்தித் திரைப்படமாகும். சுபாஷ்காய் இயக்கத்தில் வெளிவந்த இத்திரைப்படத்தில் ஐஸ்வர்யா ராய், அணில் கபூர், அக்ஷய் கண்ணா மற்றும் பலரும் நடித்திருந்தனர்.  

## வகை
காதல்படம்  

## கதை

## துணுக்குகள்
- திரைப்படத்தின் தமிழ்ப் பதிப்பில் ஐஸ்வர்யா ராய் இற்கு பின்னணி குரல் கலைஞர் சவிதா குரல் கொடுத்திருப்பார்.

## வெளியிணைப்புகள்
- சர்வதேச திரைப்பட தரவுத் தளத்தில்
# இசுபேசு யாம்


**இசுபேசு யாம்** 1996 ஆம் ஆண்டு வெளிவந்த ஆங்கிலத் திரைப்படமாகும்.ஜோ பிட்கா இயக்கத்தில் வெளிவந்த இத்திரைப்படத்தில் மைக்கேல் ஜோர்டன்,வேன் நைட் மற்றும் பலர் நடித்திருந்தனர்.  
## வகை
இயக்கமூட்டியபடம் / சிறுவர்படம்  

## கதை

## துணுக்குகள்

## வெளியிணைப்புகள்
- ஸ்பேஸ் ஜாம்
- அதிகாரப்பூர்வத் தளம்
# அஷானி சங்கத்


***அஷானி சங்கத்*** (வங்காள மொழி: ***অশনি সংকেত***, ஆங்கிலம் title: ***Distant Thunder***) 1973 ஆம் ஆண்டு வெளிவந்த வங்காள மொழித் திரைப்படமாகும்.சத்யஜித் ராய் இயக்கத்தில் வெளிவந்த இத்திரைப்படத்தில் சௌமித்ர சாட்டெர்ஜீ,போபிதா மற்றும் பலர் நடித்திருந்தனர்.  

## வெளியிணைப்புகள்
- சர்வதேச திரைப்பட தரவுத் தளத்தில்
- சத்யஜித் ராயின் அதிகாரப்பூர்வத் தளத்தில்
# சோனார் கெல்லா


***சோனார் கெல்லா*** (வங்காள மொழி: সোনার কেল্লা), (The Golden Fortress) 1974 ஆம் ஆண்டு வெளிவந்த வங்காள மொழித் திரைப்படமாகும்.சத்யஜித் ராய் இயக்கத்தில் வெளிவந்த இத்திரைப்படத்தில் சௌமித்ர சாட்டெர்ஜீ,சந்தோஷ் டத்தா மற்றும் பலர் நடித்திருந்தனர்.  

## வகை

## கதை

## விருதுகள்

## துணுக்குகள்

## வெளியிணைப்புகள்

- சத்யஜித் ராயின் அதிகாரப்பூர்வத் தளத்தில்
- சர்வதேச திரைப்படத் தரவுத் தளத்தில்
# சீமபத்தா


***சீமபத்தா*** (, ) 1971 ஆம் ஆண்டு வெளிவந்த வங்காள மொழித் திரைப்படமாகும். சத்யஜித் ராய் இயக்கத்தில் வெளிவந்த இத்திரைப்படத்தில் பருண் சந்தா, ஹரிந்திரநாத் சட்டோபாத்யாய, ஷர்மிளா தாகூர்,மற்றும் பலர் நடித்துள்ளனர்.  

## விருதுகள்
- 1972: இந்திய அரசின் சிறந்த திரைப்படத்திற்கான தேசிய திரைப்பட விருது வழங்கப்பட்டது. - சத்யஜித் ராய்

## வெளியிணைப்புகள்
- சத்யஜித் ராயின் அதிகாரப்பூர்வத் தளத்தில்
# விக்கிப்பீடியா:ஆண்டு நிறைவுகள்/திசம்பர் 11


**திசம்பர் 11**: பன்னாட்டு மலை நாள்  
- 1688 &ndash; மாண்புமிகு புரட்சி: இங்கிலாந்தின் இரண்டாம் யேம்சு, பிரான்சுக்குத் தப்பியோட முயன்ற போது, இங்கிலாந்துப் பேரரசின் இலச்சினையை தேம்சு ஆற்றில் எறிந்து விட்டுச் சென்றார்.
- 1792 &ndash; பிரெஞ்சுப் புரட்சி: பிரான்சின் பதினாறாம் லூயி தேசத்துரோகக் குற்றச்சாட்டுகளுக்காக விசாரணைக்குட்படுத்தப்பட்டார்.
- 1907 &ndash; நியூசிலாந்தின் நாடாளுமன்றக் கட்டடம் முற்றாகத் தீக்கிரையானது.
- 1946 &ndash; **ஐக்கிய நாடுகளின் சிறுவர் நிதியம்** (சின்னம் படத்தில்) அமைக்கப்பட்டது.
- 1964 &ndash; சே குவேரா ஐக்கிய நாடுகள் பொதுச் சபையில் உரையாற்றினார். இவர் உரையாற்றிக் கொண்டிருந்தபோது ஐநா கட்டடத்தின் மீது குண்டுத் தாக்குதல் இடம்பெற்றது.
- 1972 &ndash; *அப்பல்லோ 17* நிலாவில் இறங்கியது. இதுவே நிலாவில் இறங்கிய ஆறாவதும், கடைசியுமான அப்பல்லோ திட்டம் ஆகும்.
- 1981 &ndash; எல் சல்வடோரில் இராணுவத்தினர் உள்நாட்டுப் போரின் ஒரு கட்டமாக கிட்டத்தட்ட 900 பொதுமக்களை கொன்றனர்.
**மிரோன் வின்சுலோ** (பி.&nbsp;1789) **சுப்பிரமணிய பாரதியார்** (பி.&nbsp;1882) **ம. ச. சுப்புலட்சுமி** (இ.&nbsp;2004)
# பிராகிருதம்


நூலின் பகுதி]]  

**பிராகிருதம்** அல்லது **பாகதம்** (பாளி: प्राकृतं ) என்பது பழங்காலத்தில் வட இந்தியத் துணைக்கண்டத்தில் பேசப்பட்டு வந்த சில மொழிகளையும், அதன் வழக்குகளையும் குறிக்கின்றது. எனவே பிராகிருதம் என்பது ஒரு மொழி அல்ல. ஒரு மொழிக்குடும்பத்தை குறிக்கின்றது. சமசுகிருதத்தை சங்கதம் என்றும், பிராகிருதத்தை பாகதம் என்றும், அவப்பிரஞ்சனம் **வடமொழி** என்றும் பண்டைய தமிழர் அழைப்பர். இந்தோ ஆரிய மொழிக்குடும்பத்தைச் சேர்ந்ததாக கருதப்படுகிறது. பிராகிருத மொழிகள் பெரும்பாலும் அடித்தட்டு மக்களால் பேசப்பட்டு வந்தது. பிராகிருதத்தை அரசர்கள் போற்றி வந்தாலும், சங்கத, பாகத இலக்கண மொழியாளர்கள் அதை வடமொழிக்கு புறம்பாகவே கருதினர். பல்வேறு பிராகிருத மொழிகள் பலதரப்பட்ட மக்களால் அவப்பிரஞ்சனம் பேசப்பட்டு வந்தன.  

பிராகிருத மொழிகள் இந்தியாவில் கி.மு 6ஆம் நூற்றாண்டிலிருந்து கி.பி 10ஆம் நூற்றாண்டு வரை மக்களால் அவப்பிரஞ்சனங்கள் பேசப்பட்டு வந்தன. பெரும்பான்மையான வட இந்திய மொழிகள் பிராகிருதத்தின் அவப்பிரஞ்சனத்திலிருந்தே தோன்றின.  

## சொற்பிறப்பியல்
பிராகிருதம் என்ற சொல் பிரகிருதி, பகதி ( வடமொழி प्रकृति ) என்ற வேர்ச்சொல்லில் இருந்து தோன்றியது ஆகும். பிரகிருதி, பகதி என்றால் இயற்கை, இயல்பு என பொருள் கொள்ளலாம். சாதாரண மக்கள் இயல்பாக பேசிய மொழியாதலால் இதை பிராகிருதம் என அழைத்ததாக மொழியியில் அறிஞர்கள் குறிப்பிடுகின்றனர். மாறாக சமஸ்கிருதம், சாங்கதம் (संस्कृतं) என்றால் 'நன்றாக செய்யப்பட்டது' எனப் பொருள்.  

## பிராகிருத மொழிகள்
பல பிராகிருத மொழிகள் உள்ளன. அவற்றுள் பலதரப்பட்ட இலக்கிய மரபுடையன மூன்று. அவை சௌரசேனி, மகதி, மஹாராட்டிரி. சமண பிராகிருதத்தையும் இத்தோடு சேர்த்துக்கொள்ளலாம். பைஸாகி, காந்தாரி என்ற பிராகிருத மொழிகளும் வரலாற்று ஆசிரியர்களால் குறிப்பிடப்படுகின்றன. அர்த்தமகதி என்ற மொழி சமண நூல்களை எழுதப் பயன்படுத்தப்பட்ட பிராகிருத மொழியாகும்.  

புத்தர் கூட ஒரு பிராகிருத மொழியிலேயே தனது போதனைகளை செய்தார். பாளி மொழியும் ஒரு பிராகிருத மொழியே. பெரும்பான்மையான தேரவாத புத்த மத நூல்களும் சூத்திரங்களும் பாளி மொழிலேயே உள்ளன. அசோகரின் கல்வெட்டுகளும் இம்மொழிலேயே உள்ளது. எனினும் பல்வேறு இனபேத காரணங்களுக்காக வடமொழி நூலாசிரியர்கள் பாளியை ஒரு பிராகிருத மொழியாக கருதவில்லை. தற்காலத்தில் அது பிராகிருத மொழியாகவே கருதப்படுகிறது . பெரும்பான்மையான தற்கால வட-இந்திய மொழிகளில் தென்னிந்திய 'தமிழ் மொழி' குடும்பத்தை தவிர்த்து ஏனைய மொழிகள் பிராகிருத்தில் இருந்து தோன்றிய *அபப்ரம்சா* என்ற இடைக்கால மொழியிலிருந்தே தோன்றின.  
## செம்மொழி தகுதி
6 அக்டோபர் 2024 அன்று இந்தியப் பண்பாட்டு அமைச்சகத்தால் பிராகிருத மொழி மற்றும் பாளி மொழிகளுக்கு செம்மொழிக்கான தகுதி வழங்கப்பட்டது.
# வட்டெழுத்து

காலத்துக் கல்வெட்டு]]  

**வட்டெழுத்து** என்பது கி.பி மூன்றாம் நூற்றாண்டிலிருத்து கி.பி பத்தாம் நூற்றாண்டு வரை தமிழை எழுத பயன்படுத்தப்பட்டு வந்த ஓர் எழுத்து முறையாகும். வட்டெழுத்தை மலையாள மொழியினை எழுதவும் பயன்படுத்தினர். தற்கால தமிழ் எழுத்துக்கள் தமிழி எழுத்திலிருந்து தோன்றியவையே. வட்டெழுத்தை வட்டம் என குறிப்பிட்டுள்ளனர்.  

## வட்டெழுத்து தோற்றம்
வட்டெழுத்துக்கள் பிராமி எழுத்து முறையில் இருந்து தோன்றியதாக கருதப்படுகிறது. பிராமி எழுத்துக்களை ஓலைச்சுவடிகளில் எழுதுவதற்கிணங்க அதை மாற்றியதால் வட்டெழுத்து தோன்றியது எனப் பொதுவாக கருதப்படுகின்றது. பிராமி எழுத்துக்கள் கோடுகளாக இருப்பதால் (கோடுகளை ஓலைச்சுவடியில் எழுதினால் அவை கிழிந்து விடும்) ஓலைச்சுவடியில் எழுதும் பொருட்டு அவற்றை வட்ட வடிவில் மாற்றி எழுதப்பட்டதால் வட்டெழுத்து உருவானதாகக் கருதலாம்.  

ஆனால் சிலர் வட்டெழுத்தே தமிழரின் பழங்கால எழுத்து முறையென்றும் அதிலிருந்தே தமிழ் பிராமி எழுத்துக்கள் தோன்றியன என்றும் வாதிடுகின்றனர். மு.வரதராசனார் தன்னுடைய *தமிழ் இலக்கிய வரலாறு* என்னும் நூலில் வெட்டெழுத்தே தமிழரின் பழங்கால எழுத்துமுறை என்றும் வட பிராமி தென் பிராமியாக திரிபுற்றது வட்டெழுத்தை ஒட்டி வளர்ந்த வளர்ச்சியே காரணம் என்றும் கூறியுள்ளார். ஆனால் இந்த வாதம் பலரால் ஒப்புகொள்ளப்படவில்லை.  

கி.பி 8ஆம் நூற்றாண்டுகளில் வட்டெழுத்து கிரந்த எழுத்துக்களுடன் மணிப்பிரவாளத்தை எழுத பயன்படுத்தப்பட்டது.  

கி.பி 11ஆம் நூற்றாண்டுகளில் வட்டெழுத்து தமிழ் நாட்டில் வழக்கொழிந்து, தற்கால தமிழ் எழுத்துக்களை ஒத்த எழுத்து முறை பயன்படுத்தப்பட துவங்கப்பட்டது. ஆனால் கேரளத்தில் 15ஆம் நூற்றாண்டுவரை வட்டெழுத்து மலையாளத்தை எழுத பயன்படுத்தப்பட்டது.  

## குயிலெழுத்து
சங்ககாலக் *குயிலெழுத்து* நடுகல்லில் செய்தி எழுதப் பயன்படுத்தப்பட்டது. வழிப்போக்கர்கள் இதனைப் படிக்காமல் செல்வார்களாம். கல்லில் குயின்று எழுதப்பட்ட எழுத்தைக் குயிலெழுத்து என்றனர். மூங்கிலைக் குயின்று குழல் செய்யும் கலைஞரைக் குயிலுவ மாக்கள் என்றது இங்குக் கருதத் தக்கது.
# ஆண்பாவம்


***ஆண்பாவம்*** 1985 ஆம் ஆண்டு வெளிவந்த தமிழ்த் திரைப்படமாகும்.பாண்டியராஜன் இயக்கத்தில் வெளிவந்த இத்திரைப்படத்தில் பாண்டியராஜன்,பாண்டியன், ரேவதி, சீதா பார்த்திபன், வி. கே. ராமசாமி, ஜனகராஜ், தவக்களை மற்றும் பலர் நடித்திருந்தனர்.  

## வகை
நகைச்சுவைப்படம்  
## கதை

## நடிகர்கள்
- பாண்டியராஜன் - சின்ன பாண்டி
- பாண்டியன் - பெரிய பாண்டி
- ரேவதி
- சீதா
- வி. கே. ராமசாமி
- ஜனகராஜ்
- கொல்லங்குடி கருப்பாயி

## பாடல்கள்
இத்திரைப்படத்திற்கு இளையராஜா இசையமைத்திருந்தார். இப்படத்தில் இடம்பெற்ற *காதல் கசக்குதய்யா* என்னும் பாடல் *சண்முகப்பிரியா ராகத்தை அடிப்படையாகக் கொண்டது. . *குயிலே குயிலே'' பாடல் மத்தியமாவதி இராகத்தையும் அடிப்படையாகக் கொண்டு உருவாக்கப்பட்டது.  

| **எண்** | **பாடல்** | **பாடகர்(கள்)** | **பாடலாசிரியர்** | **காலம் (நி:நொ)** |  |
| --- | --- | --- | --- | --- | --- |
| 1 | *என்ன பாடாய்* | ஜானகி | வாலி | 04:18 |  |
| 2 | *இந்திரன் வந்தாலும்* | இளையராஜா | வைரமுத்து | 03:41 |  |
| 3 | *காதல் கசக்குதய்யா* | இளையராஜா | வாலி | 04:23 |  |
| 4 | *குயிலே குயிலே பூங்குயிலே* | மலேசியா வாசுதேவன், சித்ரா | 04:22 |  |  |
| 5 | *ஊட்டி வந்த சிங்கக் குட்டி* | கொல்லங்குடி கருப்பாயி | குருவிக்கரம்பை சண்முகம் | 05:33 | } |

## துணுக்குகள்
நான் கோயில் கட்டினேன் நீங்க யாரும் சாமி கும்பிட வரல, பள்ளிக்கூடம் கட்டினேன் நீங்க யாரும் படிக்க வரல, கொளத்த வெட்டினேன் நீங்க யாரும் குளிக்கவே வரல, ஆனா சினிமா கொட்டாய் கட்டினேன் கொட்டு மேளத்தோட வரவேற்கறீங்க...
# வானபிரஸ்தம்



***வானபிரஸ்தம்*** *(The Last Dance)* (1999) ஆம் ஆண்டு வெளிவந்த மலையாளத் திரைப்படமாகும்.ஷஜ்ஜி என்.கருன் இயக்கத்தில் வெளிவந்த இத்திரைப்படத்தில் மோகன்லால்,சுஹாசினி மற்றும் பலர் நடித்திருந்தனர்.  

## வகை
கலைப்படம்  

## கதை

கேரளாவில் 1950 ஆம் ஆண்டுகளில் வாழும் குன்ஹிக்குட்டன் (மோகன்லால்) கதகளி நடனத்தின் மீதுள்ள அவாவினால் அந்தணர்கள் குடும்பத்திடம் கற்கச் செல்கின்றார். அங்கு தாழ்ந்த ஜாதியனன் என ஒதுக்கப்படும் பொழுது அங்கிருந்த நல்லவர் ஒருவரால் அரவணைக்கப்பட்டு கதகளிக் கலையினைப் பயில்கின்றார் உயர்ந்த ஜாதியனனாகத் திகழ்ந்த குன்ஹிக்குட்டனின் தந்தையார் தாழ்ந்த ஜாதிப் பெண்ணான குன்ஹிக்குட்டன் தாயாரை இரண்டாம் தாரமாக ஏற்றுக் கொண்டவராவார். தனது புதல்வனான குன்ஹிக்குட்டனை வாழ்நாள் முழுதும் ஒதுக்கி வைத்தவரும் ஆவார். ஒரு சமயம் குன்ஹிக்குட்டன் மகாபாரதக் கதையில் வரும் அர்ஜுனன் கதாபாத்திரத்தினை ஏற்று நடிக்கும் சமயம் அர்ஜுனன் மனைவியான சுபத்ரா கதாபாத்திரத்தில் உள்ளது போன்று தன்னை நினைத்துக் கொண்டு அர்ஜூனனாக நடித்த குன்ஹிக்குட்டனைக் காதலிக்கின்றார் அவ்வூர் இளவரசியான சுபத்ரா (சுகாசினி). சுபத்ரா விமான ஓட்டி ஒருவரை மணம் புரிந்தவரென்பதும் குன்ஹிக்குட்டனின் சினேகம் கிடைத்த சில நாட்களில் அவர் இறந்து விடுவதும் குறிப்பிடத்தக்கது. இதன் பின்னர் இருவரும் காதல் கொண்டு காம லீலைகளில் ஈடுபட்டுக் குழந்தையொன்றினையும் பெற்றெடுக்கின்றனர்.குன்ஹிக்குட்டன் ஏற்கனவே ஒரு மனைவியை உடையவரென்பதும் மகள் ஒருத்தியை உடையவர் என்பதும் குறிப்பிடத்தக்கது.இதற்கிடையில் பிரியும் சுபத்ரா தான் அர்ஜூனன் என்ற கதாபாத்திரத்தையே காதல் கொண்டதாகவும் குன்ஹிக்குட்டனை அல்ல என்பதனையும் விளக்கிக் கூறுகின்றார்.இருவரும் பிரிந்தே வாழுகின்றனர்.கதகளி நடனத்தினை அரங்கேற்றும் பொழுது குன்ஹிக்குட்டன் கீழே விழுந்து இறக்கின்றார் இச்செய்தியை அறிந்து கொள்ளும் சுபத்ரா குன்ஹிக்குட்டன் தனக்கு இறுதியாக எழுதிய மடலில் தனது மகனைப் பற்றி விசாரித்து எழுதுகின்றார் அதன் பின்னர் சுபத்ரா மனம் நொந்து போய் மயங்கி விழுந்து மரணிக்கின்றார்.  

## விருதுகள்
**1999 AFI Fest (அமெரிக்கா)**  
- பரிந்துரைக்கப்பட்டது - தேர்வாளர் விருது- ஷஜ்ஜி என். கருன்

### வென்ற விருதுகள்
**2000 இஸ்தான்புல் சர்வதேச திரைப்பட விழா (துருக்கி)**  
- வென்ற விருது - தேர்வாளர் விருது- ஷஜ்ஜி என்.கருன்
**2000 பம்பாய் சர்வதேச திரைப்படவிழா (இந்தியா)**  
- வென்ற விருது - FIPRESCI Prize - ஷஜ்ஜி என்.கருன்
**2000 தேசிய திரைப்பட விருது (இந்தியா)**  
- வென்ற விருது - தங்கத் தாமரை விருது - சிறந்த திரைப்படத்திற்கான தேசிய திரைப்பட விருது
- வென்ற விருது - வெள்ளித் தாமரை விருது - சிறந்த நடிகர் - மோகன்லால்
- வென்ற விருது - வெள்ளித் தாமரை விருது - சிறந்த படத்தொகுப்பு - ஏ.ஸ்ரீகர் பிரசாத், ஜோசம் குன்வார்ச்
# விக்கிப்பீடியா:ஆண்டு நிறைவுகள்/திசம்பர் 12


**திசம்பர் 12**:  
- 1866 &ndash; இங்கிலாந்தில் ஓக்சு என்ற இடத்தில் இடம்பெற்ற சுரங்க விபத்தில் 361 சுரங்கத் தொழிலாளர்கள், மற்றும் மீட்புப் பணியாளர்கள் இறந்தனர்.
- 1871 &ndash; யாழ்ப்பாணத்தில் முழுமையான **சூரிய மறைப்பு** (படம்) அவதானிக்கப்பட்டது. இங்கிலாந்தின் வானியலாளர் நோர்மன் லொக்கியர் தலைமையில் ஒரு அறிவியலாளர் குழு இதனைப் பார்வையிடுவதற்கு யாழ்ப்பாணம் வந்தது.
- 1901 &ndash; அத்திலாந்திக் பெருங்கடலூடாக இங்கிலாந்தில் இருந்து கனடாவின் நியூபின்லாந்தில் செயின்ட் ஜான்சு வரையான முதலாவது வானொலி சமிக்கையை (மோர்சு தந்திக்குறிப்பில் "S" [***] எழுத்து) மார்க்கோனி பெற்றார்.
- 1911 &ndash; இந்தியாவின் தலைநகரம் கொல்கத்தாவில் இருந்து தில்லிக்கு மாற்றப்பட்டது.
- 1911 &ndash; ஐக்கிய இராச்சியத்தின் ஐந்தாம் ஜார்ஜ் மன்னர் இந்தியாவின் பேரரசராக முடிசூடினார்.
- 1948 &ndash; மலாயா அவசரகாலம்: பத்தாங்காலி படுகொலைகள்: மலாயாவில் நிலை கொண்டிருந்த இசுக்கொட்லாந்து படையினர் 14 பேர் பத்தாங்காலி என்ற கிராமத்தில் உள்ளூர்ப் பொதுமக்கள் 24 பேரைக் கொன்று கிராமத்தைத் தீ வைத்து எரித்தனர்.
- 1997 &ndash; களுத்துறை சிறைச்சாலைப் படுகொலைகள்: இலங்கையின் களுத்துறை சிறைச்சாலையில் மூன்று தமிழ் அரசியற் கைதிகள் சிங்களக் கைதிகளினால் வெட்டிக் கொல்லப்பட்டனர்.
**ராஜா செல்லையா** (பி.&nbsp;1922) **ஆலங்குடி சோமு** (பி.&nbsp;1932)